מעושרות

מעושרות היא תוכנית דוקו-ריאליטי ישראלית העוקבת אחר חייהן של נשים אמידות בישראל. שודרה בערוץ 10 בין השנים 2011-2014. התוכנית, שמבוססת על פורמט התוכנית האמריקאית "עקרות בית אמיתיות", שודרה לראשונה באוקטובר 2011 וזכתה לרייטינג גבוה וביקורות מעורבות.

עונה ראשונה

משתתפות
 ניקול ראידמן - בת 36, בת זוגו של איש העסקים  מיכאל צ'רנוי ואם לשני ילדיו. בעלת משרד פרסום, חברת הפקות אירועי יוקרה וחנות אופנה בכיכר המדינה בתל אביב. השתתפה גם בעונה השנייה של התוכנית.
 לאה שנירר - בת 65, מאמנת ובעלת סטודיו לפילאטיס בהרצליה פיתוח. נשואה לצחי שנירר, איש עסקים בתחום הנדל"ן, שאת עסקיו מנהל בגרמניה. השתתפה גם בעונה השנייה של התוכנית.  
 אתי דודאי - בת 59, עוסקת באמנות ומתגוררת בסביון. הייתה נשואה לאיש עסקים דוד דודאי.
 ענבר שנהב - בת 41, עורכת דין המתמחה בדיני משפחה, גירושין וירושה מתגוררת בתל אביב ונשואה ליחצ"ן ברק רום. בתו של הסוציולוג יהודה שנהב. 
 דפנה שחר - בת 39, גרושה ואם חד-הורית לשני ילדים, הבכור מבעלה לשעבר והבת ממאמן הכדורסל עודד קטש. בהשכלתה עורכת דין, אך בפועל היא משמשת כסמנכ"לית שיווק בליגת העל בכדורסל. בשנת 2012 נישאה לחה"כ יובל צלנר, אך בשנת 2016 נפרדו.
 טלי סיני ריקליס - בת 59, רקדנית וכוריאוגרפית, גרושתו ואם שתי בנותיו של הזמר אריק סיני, הייתה נשואה לאיש העסקים משולם ריקליס.

עונה שנייה

משתתפות
 ניקול ראידמן - (השתתפה גם בעונה הראשונה).
 לאה שנירר - (השתתפה גם בעונה הראשונה).
 יעל גל - בת 42, גרושה ואם לשני ילדים. מעצבת פנים במשרד אדריכלות. במקור מבאר שבע. 
 אייריס זנדר - בת 54, מומחית בתחום האנטי אייג'ינג ואם לבני 23 ו- 25. בעלה, גדעון זנדר, נפטר במהלך צילומי העונה מדום לב בשנתו.
 ג'ניפר סנוקל - בת 41, ילידת אלברטה, קנדה; מתגוררת בעיר תל אביב; בעת שידור הסדרה החלה בקשר זוגי עם עופר טלקר. סנוקל היא אם לחמישה ילדים משני בעלים אחרים. בעלת עסק מצליח לקבלנות גגות בלוס אנג'לס. במהלך העונה השיקה סנוקל חנות אופנה בעיר ראשון לציון בשם: "חצופה".

עונה שלישית
העונה השלישית תעלה לשידור ב-22 במאי 2014. בעונה זו לא משתתפות המעושרות הקודמות, אלא מעושרות חדשות ומעושר חדש - לכן מותגה כ"מעושרות החדשות".

משתתפים
 פיליפ וזנה - בן 48, ספר שעושה בייביליס כבר 30 שנה. הוא מתגורר במגדלי YOO. באמצע העונה הציע נשואים לזהר. יש לו ילד בשם מיכאל. פיליפ הוא אח של בריז'יט וזנה.
 בריז'יט וזנה - 56, מעצבת שיער, גרה שנים רבות בלוס אנג'לס וכיום מתגוררת בכפר שמריהו. נשואה פעם שלישית. אחותו של פליפ וזנה.
 אליס אביבי - בת 40, נדלניסטית, מתגוררת ברמת אביב ג', אמא לשני מתבגרים, נשואה לאיש נדל"ן בשם רוני אביבי.
 אליאור קסוביץ' - בת 37, גרה במלון דניאל בהרצליה פיתוח. אמנית פופ ארט.
 קרן בן דוד - בת 37, משמשת כיושבת ראש חברת דוידסון שבונה פרויקטים בעשרות מיליוני שקלים, למשל בשכונת הגוש הגדול בצפון ת"א ופ"ת, לקרן יש שני בנים והיא מתגוררת בוילה מפוארת בסביון.
 דליה ארזי - בת 58,  אלמנתו של חלוץ ההייטק הישראלי אפי ארזי. מתגוררת בדירת יוקרה מגדלי אקירוב.
 שלומית אפריאט פון ביסמרק - בת 64, שבה לישראל לאחר שגרה בספרד במשך 30 שנה. קיבלה תואר אצילות לאחר שנישאה לברון פון ביסמרק, נצר לבית האצולה הגרמנית. בנוסף כתבה גם שני ספרי ילדים וספר אוטוביוגרפיה.

קישורים חיצוניים 
מידע וכתבות:
 
 
 "מעושרות" סדרה חדשה בערוץ 10, באתר cafe.mouse 
 
 
 
ביקורות:

הערות שוליים

ערוץ עשר: תוכניות וסדרות
תוכניות טלוויזיה שעלו לשידור בשנות ה-2010
תוכניות טלוויזיה ישראליות
תוכניות מציאות ישראליות
עושר בישראל
תוכניות טלוויזיה ישראליות מבוססות על פורמט זר
עקרות בית אמיתיות